CELEX: C2007/082/09
Language: et
Date: 2007-04-14 00:00:00
Title: Kohtuasi C-292/05: Euroopa Kohtu (teine koda) 15. veebruari 2007 . aasta otsus (Efeteio Patron (Kreeka) eelotsusetaotlus) — E. Lechouritou, V. Karkoulias, G. Pavlopoulos, P. Brátsikas, D. Sotiropoulos, G. Dimopoulos versus Dimosio tis Omospondiakis Dimokratias tis Germanias (Brüsseli konventsioon — Artikli 1 esimese lõigu esimene lause — Kohaldamisala — Tsiviil- ja kaubandusasjad — Mõiste — Kahju hüvitamise nõue, mille on sõjaaegsete massimõrvade ohvriks langenute õigusjärglased esitanud ühes osalisriigis teise osalisriigi vastu selle riigi relvajõudude tegevuse tõttu)

14.4.2007   
            
            
               ET
            
            
               Euroopa Liidu Teataja
            
            
               C 82/5
            
         Euroopa Kohtu (teine koda) 15. veebruari 2007. aasta otsus (Efeteio Patron (Kreeka) eelotsusetaotlus) — E. Lechouritou, V. Karkoulias, G. Pavlopoulos, P. Brátsikas, D. Sotiropoulos, G. Dimopoulos versus Dimosio tis Omospondiakis Dimokratias tis Germanias
   (Kohtuasi C-292/05) (1)
   
   (Brüsseli konventsioon - Artikli 1 esimese lõigu esimene lause - Kohaldamisala - Tsiviil- ja kaubandusasjad - Mõiste - Kahju hüvitamise nõue, mille on sõjaaegsete massimõrvade ohvriks langenute õigusjärglased esitanud ühes osalisriigis teise osalisriigi vastu selle riigi relvajõudude tegevuse tõttu)
   (2007/C 82/09)
   Kohtumenetluse keel: kreeka
   Eelotsusetaotluse esitanud kohus
   Efeteio Patron
   Põhikohtuasja pooled
   
      Hagejad: E. Lechouritou, V. Karkoulias, G. Pavlopoulos, P. Brátsikas, D. Sotiropoulos, G. Dimopoulos
   
      Kostja: Dimosio tis Omospondiakis Dimokratias tis Germanias
   Kohtuasja ese
   Eelotsusetaotlus — Efeteio Patron — Brüsseli konventsiooni artikli 1 tõlgendamine — Konventsiooni rakendusala — Sõja käigus toimunud massimõrva ohvrite hagi lepinguosalise riigi vastu, kes on tsiviilõiguslikult vastutav oma sõjajõudude tegevuse eest
   Resolutiivosa
   27. septembri 1968. aasta konventsiooni kohtualluvuse ja kohtuotsuste täitmise kohta tsiviil- ja kaubandusasjades, mida on muudetud 9. oktoobri 1978. aasta konventsiooniga Taani Kuningriigi, Iirimaa ning Suurbritannia ja Põhja-Iiri Ühendkuningriigi ühinemise kohta (EÜT L 304, lk 1; muudetud tekst lk 77), 25. oktoobri 1982. aasta konventsiooniga Kreeka Vabariigi ühinemise kohta (EÜT L 388, lk 1) ning 26. mai 1989. aasta konventsiooniga Hispaania Kuningriigi ja Portugali Vabariigi ühinemise kohta, artikli 1 esimese lõigu esimest lauset tuleb tõlgendada nii, et “tsiviilasi ”selle sätte tähenduses ei ole hagi, mille on füüsilised isikud ühes osalisriigis algatanud teise osalisriigi vastu ning millega nõutakse esimese riigi territooriumil sõjaliste operatsioonide käigus aset leidnud relvajõudude tegevuse ohvrite õigusjärglastele tekitatud kahju hüvitamist.
   
      (1)  ELT C 243, 1.10.2005.